
	IV. CRKVA TIJEKOM POVIJESTI

Odgojno-obrazovni ishodi učenja:
OŠ KV D.6.1. Učenik navodi pozitivnu i negativnu stranu Crkve u srednjemu vijeku i prepoznaje stalnu potrebu „pročišćavanja“ Crkve od ljudskih mana i usmjeravanje prema božanskome.
OŠ KV D.6.1. Učenik prepoznaje novo lice Crkve u 20. stoljeću.
	Ključni pojmovi
	evangelizacija, redovništvo, znanost i umjetnost, križarski ratovi i inkvizicija, crkveni raskoli, obnova Crkve, Drugi vatikanski koncil, ekumenizam

	Središnje / problemsko pitanje
	Što nam povijest Crkve pokazuje o njezinu naviještanju, ljudskim pogreškama i stalnoj potrebi obnove?

	Nastavne metode
	razgovor, slagalica stručnih skupina, rad s vremenskom crtom, povezivanje i razvrstavanje, radni listić, kviz, problemski zadatak, grafički organizator, crtanje, poučna priča, formativna provjera, digitalni zadatci

	Oblici rada
	frontalni rad, individualni rad, rad u paru, rad u skupinama

	Nastavna sredstva
	udžbenik, str. 44, radna bilježnica, str. 64, digitalni udžbenik, radni listić, bilježnica, kartice, projektor / pametna ploča, papir i bojice

	Međupredmetne poveznice
	Povijest – kronologija i srednji vijek; Hrvatski jezik – sažimanje i obrazlaganje; Likovna kultura – gotika i vizualni simbol; Učiti kako učiti – povezivanje informacija; Informatika – uporaba digitalnih sadržaja


Vrednovanje:
Vrednovanje za učenje: praćenje povezivanja događaja na vremenskoj crti, obrazlaganja u paru i skupinama, rješavanje radnoga listića i kratke formativne provjere.
Vrednovanje kao učenje: grafička samoprocjena koliko učenik može povezati glavne događaje, osobe i poruke cijele nastavne cjeline.
Vrednovanje naučenoga: radni listić i kviz služe ponavljanju i formativnoj provjeri; formalno brojčano vrednovanje nije predviđeno.


TIJEK NASTAVNOGA SATA
	I. UVODNI DIO – DOŽIVI (približno 7–10 minuta)


Uvodna molitva:
Oče naš…
ili:
Gospodine Isuse, hvala Ti za povijest Crkve u kojoj vidimo i svjetlo dobra i tragove ljudskih slabosti. Daj nam mudrost da prepoznamo ono što je vrijedno, poniznost da učimo iz pogrešaka i hrabrost da uvijek iznova biramo Evanđelje, obnovu i dijalog. Amen.

	Alternativa: Učenici će u kratkoj tišini izgovoriti: „Gospodine, pomozi nam iz povijesti učiti kako bismo danas činili dobro.“


Povezivanje s prethodnim satom / pregled domaće zadaće:
Učenici daju vjeroučitelju na uvid domaću zadaću od prošloga susreta:
„Učenici će riješiti, ili dovršiti rješavanje RB, str. 62–63.“
Ili:
„Učenici će u pet rečenica odgovoriti na pitanje: „Kako se način može mijenjati, a vjernost Kristu ostati ista?““
Motivacija:
Učenici će 30 sekundi u tišini promatrati vremensku crtu „Ponovimo“ iz udžbenika, str. 44. Zatim svatko odabire jedan datum ili razdoblje koje prepoznaje i u paru izgovara događaj koji uz njega povezuje.
[image: ]
Vremenska crta nastavne cjeline – udžbenik, str. 44
Razgovor:
· Koji vam je događaj s vremenske crte najlakše prepoznati? (Odgovori mogu biti različiti.)
· Primjećujete li na crti više razdoblja širenja, sukoba ili obnove? (Prisutan je svaki od tih elemenata.)
· Zašto je korisno povijest promatrati kao cjelinu, a ne kao popis datuma? (Tako bolje uočavamo veze, uzroke, posljedice i pouke.)

Ili:
Možda ovo? Najbolja pjesma za motivaciju 

Goša sa Raskršća - MOTIVACIJA (2016); 4:12; Izvor: Goša sa Raskršća; YouTube

[image: Goša sa Raskršća - MOTIVACIJA (2016)]

Najava teme i središnjega pitanja:
Danas ponavljamo nastavnu cjelinu „Crkva tijekom povijesti“. Povezat ćemo naviještanje Evanđelja, redovništvo, znanost i umjetnost, križarske ratove i inkviziciju, crkvene raskole, obnovu Crkve i Drugi vatikanski koncil. Istraživat ćemo: Što nam povijest Crkve pokazuje o njezinu naviještanju, ljudskim pogreškama i stalnoj potrebi obnove?

	II. SREDIŠNJI DIO – OTKRIJ I POVEŽI (približno 27–30 minuta)



	Napomena o izboru aktivnosti: Aktivnosti u nastavku predstavljaju prijedloge i mogućnosti izbora. Nije predviđeno da se sve provedu u jednom nastavnom satu. Vjeroučitelj odabire aktivnosti prema odgojno-obrazovnim ishodima, raspoloživom vremenu, osobitostima razreda, dostupnoj opremi i potrebama učenika.


Aktivnost 1: Obrada teksta / sadržaja (rad u skupinama, rad u paru i zajednička provjera, 14 minuta)
a) Slagalica sedam tema. Razred se dijeli u sedam skupina. Svaka skupina dobiva jednu temu i u predlošku sažima četiri stvari: ključnu osobu ili događaj, jednu ključnu riječ, jedan doprinos ili poteškoću te jednu pouku. Nakon četiri minute po jedan „izaslanik“ prelazi u susjednu skupinu i u najviše 30 sekundi prenosi sažetak. Na kraju učenici zajednički slažu sedam tema kronološkim redom.
Mogući odgovor: Naviještanje – Ćiril i Metod / glagoljica / Evanđelje na razumljivom jeziku; redovništvo – Cluny, Franjo i Dominik / obnova i služenje; znanost i umjetnost – škole, sveučilišta i gotika / doprinos kulturi; križarski ratovi i inkvizicija – dobra nakana ne opravdava nasilje i prisilu; crkveni raskoli – 1054. i reformacija / podjele kršćana; obnova Crkve – Tridentski koncil i isusovci / red, odgoj i misije; Drugi vatikanski koncil – obnova, dijalog i ekumenizam.
Radni predložak:
	TEMA
	OSOBA / DOGAĐAJ
	KLJUČNA RIJEČ
	DOPRINOS / PROBLEM
	POUKA

	________________
	________________
	________________
	________________
	________________

	________________
	________________
	________________
	________________
	________________


Ili:
Učenici će uz vremensku crtu na str. 44 i prethodno obrađene sadržaje odgovoriti na pitanja. Pitanja se ne moraju postaviti sva; vjeroučitelj ih bira prema potrebama razreda. Nakon razgovora učenici proučavaju shematski prikaz cijele cjeline.
1. SLOBODNI ZA NAVIJEŠTANJE EVANĐELJA
· U kojem se razdoblju snažno odvijala evangelizacija Europe? (Od 5. do 10. stoljeća.)
· Tko je među Slavenima širio kršćanstvo i postavio temelje slavenskoj bogoslužnoj kulturi? (Ćiril i Metod.)
· Zašto je glagoljica važna u hrvatskoj kulturnoj i vjerskoj baštini? (Njome su se pisale liturgijske i druge knjige na slavenskom jeziku.)
2. REDOVNIŠTVO U SREDNJEM VIJEKU
· Što se u 10. stoljeću dogodilo u Clunyju? (Započela je važna redovnička obnova.)
· Koja su dva velika sveca 12. i 13. stoljeća povezana s prosjačkim redovima? (Sv. Franjo Asiški i sv. Dominik.)
· Koju poruku redovnički život daje Crkvi? (Molitva, siromaštvo, služenje i stalna obnova.)
3. ZNANOST I UMJETNOST U SREDNJEM VIJEKU
· Gdje su se u srednjem vijeku razvijale škole i sveučilišta? (Uz samostane i katedrale; među najpoznatijima su Bologna i Oxford.)
· Koji se umjetnički stil osobito razvija u 13. stoljeću? (Gotika.)
· Što ta tema pokazuje o odnosu Crkve prema kulturi? (Crkvene ustanove dale su važan doprinos obrazovanju, znanosti i umjetnosti.)
4. KRIŽARSKI RATOVI I INKVIZICIJA
· Kada su trajali križarski ratovi prema vremenskoj crti? (1096.–1291.)
· Što je problem kada se vjerski cilj pokušava postići nasiljem? (Dobar cilj ne opravdava nasilje, pljačku ni prisilu.)
· Što povijest inkvizicije uči o vjeri i slobodi? (Vjera se ne smije nametati silom.)
5. CRKVENI RASKOLI
· Što se dogodilo 1054. godine? (Istočni crkveni raskol; razdvajanje Katoličke i Pravoslavne Crkve.)
· Koji se veliki raskol povezuje s 1517. godinom? (Zapadni crkveni raskol / reformacija povezana s Lutherom.)
· Koji je kršćanski odgovor na podjele danas? (Poštovanje, dijalog i ekumenizam.)
6. OBNOVA CRKVE
· Kada je održan Tridentski koncil? (1545.–1563.)
· Tko je 1534. osnovao Družbu Isusovu? (Sv. Ignacije Loyola.)
· Koja su važna područja katoličke obnove? (Uređenje crkvenoga života, obrazovanje, duhovna obnova i misijsko djelovanje.)
7. DRUGI VATIKANSKI KONCIL
· Kada je održan Drugi vatikanski koncil? (1962.–1965.)
· Koja su dva pape povezana s njegovim početkom i završetkom? (Ivan XXIII. i Pavao VI.)
· Koji smjer naglašava poslijekoncilska obnova? (Otvorenost svijetu, dijalog i ekumenizam uz vjernost Kristu.)






Shematski prikaz cjeline:
[image: ]
Kršćanski naglasak: Povijest Crkve ne prikazuje samo uspjehe ni samo pogreške. Ona pokazuje kako Kristovo Evanđelje nadahnjuje dobro, kako ljudske slabosti mogu raniti zajedništvo i zašto je Crkvi uvijek potrebna obnova, obraćenje i dijalog.
Aktivnost 2: Radni listić (individualni rad uz zajedničku provjeru, 18 minuta)
Učenici će samostalno riješiti priloženi radni listić „Crkva tijekom povijesti – ponavljanje nastavne cjeline“. Nakon rada slijedi zajednička provjera i kratko obrazlaganje odgovora koji su učenicima bili najteži.

klikni ovdje - poveznica za PDF

klikni ovdje - poveznica za WORD

Aktivnost 3: Kviz (individualni rad / rad u paru / rad u troje – po izboru, 18 minuta)
Učenici će imati kviz u Blooketu, Kahootu ili Waygroundu (digitalnu platformu odabire vjeroučitelj. Kviz je istovjetan na svim navedenim platformama!). Najbolji će dobiti odlične ocjene.

1. Blooket - link za vjeroučitelja:

klikni ovdje - poveznica

Blooket je besplatni alat istovjetan kahootu i potrebna je registracija. Blooket je najbolji od tri ponuđene platforme prema autoru ove pripreme.

Postupak: Registrirati se i prijaviti na https://www.blooket.com . Vjeroučitelj će kliknuti na gornji link ili ga zalijepiti u adresnu traku i nakon što mu se prikaže kviz pritiskati redom:
1.  Host
2. U „Select a Game Mode“ izabrati „Classic“
3. Pritisnuti desno „Host Game“
4. Na dnu odabrati 33 pitanja koliko kviz ima, ostalo ostaviti kako je
5. Pritisnuti „Host now“
6. Učenici će u tražilicu upisati „Play blooket“ i pritisnuti „Play blooket“, potom s projekcije prepisati broj s projekcije u Game ID, odabrati nadimak i igra slijedi kao i u kahootu. Može se istovremeno igrati pojedinačno, ekipno ili mješovito. Ako se formiraju pojedine ekipe, dogovorom biraju nadimak/nick.

[bookmark: _Hlk130418435]2. Kahoot - link za  vjeroučitelja:

klikni ovdje - poveznica

3. Wayground - link za  vjeroučitelja:

klikni ovdje - poveznica
Wayground je besplatni alat sličan Blooketu i Kahootu (potrebna je registracija). Prema autoru ove pripreme, od navedene tri platforme zahtijeva najviše koraka pri pokretanju.
Postupak za vjeroučitelja:
1. Nakon prijave na wayground.com, kliknuti na gornju poveznicu kviza (ili je zalijepiti u adresnu traku).
2. Kliknuti na ljubičasti gumb „Start now“ i odabrati način igre („Instructor-paced“ za vođenje korak po korak ili „Classic“ za samostalan tempo učenika).
3. Kliknuti „Continue“ – na ekranu/projekciji prikazat će se kod igre (Game code).
4. Učenici na svojim uređajima otvaraju stranicu joinmyquiz.com, upisuju kod s projekcije i unose svoj nadimak/ime.
Igra se može igrati pojedinačno ili u ekipama. Kada se svi učenici prijave, vjeroučitelj pokreće igru.
Aktivnost 4: Živa vremenska crta (rad u skupinama, 8 minuta)
Rad u skupinama. Učenici dobivaju kartice s datumima / razdobljima i kartice s događajima. Najprije pronalaze parove, zatim ih slažu kronološki od najstarijega prema najnovijemu. Izvjestitelj objašnjava dvije veze koje skupina smatra najvažnijima.
Rješenje: 313. – Milanski edikt; 476. – propast Zapadnoga Rimskog Carstva; 5.–10. st. – evangelizacija Europe; 9. st. – Ćiril i Metod, glagoljica; 10. st. – Cluny; 1054. – istočni crkveni raskol; 1096.–1291. – križarski ratovi; 1517. – reformacija / zapadni raskol; 1545.–1563. – Tridentski koncil; 1962.–1965. – Drugi vatikanski koncil.
Radni predložak:
	KARTICE – DATUM / RAZDOBLJE
	KARTICE – DOGAĐAJ

	1517.
	Drugi vatikanski koncil

	5.–10. st.
	križarski ratovi

	1054.
	Milanski edikt

	313.
	propast Zapadnoga Rimskog Carstva 

	1962.–1965.
	reformacija / zapadni raskol

	10. st.
	evangelizacija Europe

	1096.–1291.
	Tridentski koncil

	9. st.
	istočni crkveni raskol

	1545.–1563.
	Ćiril i Metod – glagoljica

	476.
	Cluny – redovnička obnova


Aktivnost 5: Sunčana strana, tamna strana, obnova (individualni rad, 8 minuta)
Učenici će uz svaki primjer upisati S – sunčana strana, T – tamna strana ili O – obnova. Nakon provjere biraju jedan primjer i jednom rečenicom objašnjavaju zašto su ga tako razvrstali.
Rješenje: 1–T; 2–O; 3–T; 4–O; 5–S; 6–O; 7–T; 8–O; 9–S.
Radni predložak:
	PRIMJER
	S / T / O

	podjele među kršćanima
	________

	isusovačko obrazovanje i misije
	________

	prisilni postupci inkvizicije
	________

	redovnička obnova u Clunyju
	________

	glagoljica i naviještanje na slavenskom jeziku
	________

	dijalog i ekumenizam nakon Drugoga vatikanskoga koncila
	________

	križarski ratovi pretvoreni u nasilje i pljačku
	________

	Tridentski koncil
	________

	samostanske i katedralne škole
	________


Aktivnost 6: Tko je tko? (rad u paru, 8 minuta)
Rad u paru. Učenici povezuju osobu s doprinosom ili događajem. Lijevi stupac ostaje zadanim redoslijedom, a objašnjenja su izmiješana.
Rješenje: sv. Benedikt – redovnički život molitve i rada; Ćiril i Metod – slavenski jezik i glagoljica; sv. Franjo – siromaštvo, služenje i Red manje braće; sv. Dominik – propovijedanje i dominikanci; Martin Luther – 1517. i reformacija; sv. Ignacije Loyola – isusovci, obrazovanje i misije; Ivan XXIII. – sazvao koncil; Pavao VI. – nastavio i zaključio koncil.
Radni predložak:
	OSOBA
	POVEŽI S

	sv. Benedikt
	1517. i reformacija

	Ćiril i Metod
	sazvao Drugi vatikanski koncil

	sv. Franjo Asiški
	slavenski jezik i glagoljica

	sv. Dominik
	isusovci, obrazovanje i misije

	Martin Luther
	redovnički život molitve i rada

	sv. Ignacije Loyola
	nastavio i zaključio koncil

	papa Ivan XXIII.
	propovijedanje i dominikanci

	papa Pavao VI.
	siromaštvo, služenje i Red manje braće


Aktivnost 7: Uzrok i posljedica (rad u skupinama, 8 minuta)
Rad u skupinama. Učenici povezuju šest početaka s odgovarajućim posljedicama i zatim jedan par pretvaraju u cjelovitu rečenicu s veznikom „zato“ ili „zbog toga“.
Rješenje: propast Zapadnoga Rimskog Carstva – otvara put novoj evangelizaciji; Cluny – jača redovnički žar; 1054. – nastaju odvojene Katolička i Pravoslavna Crkva; 1517. – produbljuje se zapadni raskol / reformacija; Trident – potiče katoličku obnovu; Drugi vatikanski koncil – jača obnova, dijalog i ekumenizam.
Radni predložak:
	POČETAK
	POSLJEDICA

	propast Zapadnoga Rimskog Carstva
	produbljuje se zapadni crkveni raskol / reformacija

	obnova u Clunyju
	jača redovnički žar i disciplina

	1054.
	jača obnova, dijalog i ekumenizam

	1517.
	otvara put novoj evangelizaciji europskih naroda

	Tridentski koncil
	nastaju odvojene Katolička i Pravoslavna Crkva

	Drugi vatikanski koncil
	potiče katoličku obnovu i uređenje crkvenoga života


Aktivnost 8: Pojam u četiri riječi (individualni rad, 7 minuta)
Učenici će prema četirima kratkim tragovima pogoditi pojam. Odgovor zapisuju jednom riječju ili kratkim izrazom.
Rješenje: glagoljica; Cluny / redovnička obnova; sveučilišta; križarski ratovi; istočni raskol; Tridentski koncil; Drugi vatikanski koncil.
Radni predložak:
	TRAGOVI
	POJAM

	Slaveni • pismo • 9. st. • bogoslužje
	________________________

	molitva • rad • zajednica • 10. st.
	________________________

	Bologna • Oxford • škole • znanje
	________________________

	ratovi • sveta mjesta • 1096. • pouka
	________________________

	1054. • Istok • Zapad • podjela
	________________________

	1545. • 1563. • koncil • obnova
	________________________

	1962. • 1965. • dijalog • ekumenizam
	________________________


Aktivnost 9: Crkva i kultura (rad u paru, 7 minuta)
Rad u paru. Učenici uz svaki primjer upisuju kraticu NAV – naviještanje, RED – redovništvo, ZN – znanost / obrazovanje ili UM – umjetnost. Na kraju biraju dva primjera i objašnjavaju kako su vjera i kultura utjecale jedna na drugu.
Rješenje: NAV; RED; ZN; ZN; UM; ZN; NAV; UM.
Radni predložak:
	PRIMJER
	NAV / RED / ZN / UM

	glagoljica
	__________________

	samostan u Clunyju
	__________________

	sveučilište u Bologni
	__________________

	sveučilište u Oxfordu
	__________________

	gotička katedrala
	__________________

	samostanske škole
	__________________

	misijsko djelovanje redovnika
	__________________

	crkvena arhitektura
	__________________


Aktivnost 10: Dobar cilj i način (rad u paru, 8 minuta)
Rad u paru. Parovi dobivaju dvije povijesne situacije. Za svaku popunjavaju četiri koraka: NAMJERA – PROBLEM U NAČINU – POSLJEDICA – POUKA. Cilj je uočiti da dobra namjera ne može opravdati nasilje, prisilu ili nepravdu.
Mogući odgovor: Križarski ratovi – namjera: zaštititi sveta mjesta; problem: rat, pljačka i nasilje; posljedica: patnja i podjele; pouka: vjera bez nasilja. Inkvizicija – namjera: zaštititi vjeru od krivovjerja; problem: prisila i kazne; posljedica: nepravda i strah; pouka: istina se svjedoči slobodom, obraćenjem i dijalogom.
Radni predložak:
	SITUACIJA
	NAMJERA
	PROBLEM U NAČINU
	UČINAK
	POUKA

	KRIŽARSKI RATOVI
	________________
________________________________
	________________
________________________________
	________________
________________________________
	________________
________________________________

	INKVIZICIJA
	________________
________________________________
	________________
________________________________
	________________
________________________________
	________________
________________________________


Aktivnost 11: Muzej pogrešnih natpisa (individualni rad, 7 minuta)
Učenici će zamisliti da su u muzeju povijesti Crkve, ali je sedam natpisa pogrešno. Svaki natpis ispravljaju tako da promijene samo ono što je nužno.
Rješenje: Učenici trebaju ispraviti netočne osobe, stoljeća, događaje i poruke prema gore navedenim točnim rečenicama.
Radni predložak:
	POGREŠAN NATPIS
	ISPRAVAK

	Ćiril i Metod u 13. stoljeću osnivaju isusovce.
	__________________________________________________________________________________________

	Cluny je središte križarskih ratova.
	__________________________________________________________________________________________

	Gotika se razvija nakon Drugoga vatikanskoga koncila.
	__________________________________________________________________________________________

	1054. započinje Tridentski koncil.
	__________________________________________________________________________________________

	Martin Luther osniva Družbu Isusovu.
	__________________________________________________________________________________________

	Tridentski koncil traje 1962.–1965.
	__________________________________________________________________________________________

	Drugi vatikanski koncil zatvara Crkvu dijalogu.
	__________________________________________________________________________________________


Aktivnost 12: Sedam tema – sedam poruka (rad u skupinama, 8 minuta)
Rad u skupinama. Svaka skupina izvlači jednu od sedam tema i oblikuje jednu kratku poruku za današnji život. Poruka mora imati najviše deset riječi. Skupine ih zatim čitaju redom i nastaje zajednički „lanac pouka“ cijele nastavne cjeline.
Mogući odgovori: Naviještanje – Evanđelje treba donositi ljudima razumljivo i s poštovanjem. Redovništvo – Molitva, skromnost i služenje mogu obnavljati zajednicu. Znanost i umjetnost – Vjera potiče traženje istine i ljepote. Križarski ratovi i inkvizicija – Dobar cilj ne opravdava nasilje ni prisilu. Crkveni raskoli – Podjele bole; jedinstvo se gradi poštovanjem i dijalogom. Obnova Crkve – Pogreške treba priznati, ispravljati i vraćati se Evanđelju. Drugi vatikanski koncil – Vjernost Kristu ide zajedno s otvorenošću i dijalogom.
Aktivnost 13: Četiri postaje povijesti (individualni rad – crtanje bojicama, 8 minuta)
Učenici će u četiri kadra nacrtati: NAVIJEŠTANJE – SREDNJI VIJEK – RASKOLI I POGREŠKE – OBNOVA I DIJALOG. U svakom kadru crtaju jedan jednostavan simbol i pišu najviše četiri riječi.
Mogući primjer: naviještanje – otvorena knjiga / Evanđelje ljudima; srednji vijek – samostan ili katedrala / samostani i znanje; raskoli i pogreške – dvije odvojene crkve / podjele bole jedinstvo; obnova i dijalog – most / obnova i susret.
Radni predložak: 

[image: ]



Mogući primjer rješenja:
[image: ]
Aktivnost 14: Od dobra do pouke (individualni rad – crtanje bojicama, 8 minuta)
Učenici će u četiri polja nacrtati: DOBRO – POGREŠKA – OBNOVA – POUKA. U svakom polju crtaju jedan simbol i pišu najviše četiri riječi. Crtež treba pokazati da povijest Crkve sadrži dobro, ljudske slabosti, pokušaje obnove i pouke za današnji život.
Mogući primjer: dobro – svjetlo koje ostaje; pogreška – priznati i učiti; obnova – vratiti se dobru; pouka – dijalog i služenje.
Radni predložak:
[image: ]
 Mogući primjer rješenja:
[image: ]
Aktivnost 15: Poučna priča (individualni rad i razgovor, 7 minuta)
Vjeroučitelj će pročitati poučnu priču.
Stari zid uz more
Luka je s djedom šetao starom rivom. Na jednom kamenom zidu vidio je svijetle, nove dijelove među tamnim starim kamenjem. „Zašto nisu srušili cijeli zid i napravili novi?“ pitao je. Djed mu je objasnio da je zid stoljećima čuvao luku, ali su ga vrijeme, nevrijeme i ljudske pogreške oštetili. Majstori su zato zadržali ono što je bilo čvrsto, uklonili raspuknute dijelove i pažljivo ih obnovili. Na drugome mjestu ostavili su malu pukotinu vidljivom kako bi se pamtilo što se dogodilo. „Znači, ne moramo skrivati pukotine?“ upitao je Luka. „Ne“, odgovorio je djed. „Važno je priznati ih, popraviti što se može i graditi mudrije.“ Luka je pomislio na povijest Crkve: mnogo je dobra ostalo poput čvrstoga kamena, ali bilo je i pogrešaka. Obnova ne briše prošlost. Ona iz nje uči i ponovno gradi na onome što je dobro.
Razgovor:
· Zašto majstori nisu srušili cijeli zid? (Sačuvali su ono što je bilo čvrsto i vrijedno.)
· Zašto je jedna pukotina ostala vidljiva? (Da se pamti pogreška i iz nje uči.)
· Kako se priča povezuje s poviješću Crkve? (Treba čuvati dobro, priznati pogreške i stalno se obnavljati.)
Pouka: Zrela zajednica ne skriva svoju povijest: zahvaljuje za dobro, priznaje pogreške i iznova bira put Evanđelja, obnove i dijaloga.
Aktivnost 16: Zapišimo! (individualni rad uz zajedničku provjeru, 7 minuta)
Učenici će u bilježnicu prepisati sedam rečenica i u svakoj ispraviti jednu pogrešnu riječ ili izraz.
Rješenje: 1. Ćiril i Metod; 2. redovničke obnove; 3. razvoja; 4. ne opravdava; 5. istočni; 6. 1545.–1563.; 7. otvorio / usmjerio prema dijalogu.

	CRKVA TIJEKOM POVIJESTI – ponavljanje
1. Glagoljicu su među Slavenima širili Franjo i Dominik.
2. Cluny je bio središte križarskih ratova.
3. Srednjovjekovne škole i sveučilišta znak su propadanja znanja.
4. Dobar cilj opravdava nasilje i prisilu.
5. Godine 1054. dogodio se zapadni crkveni raskol.
6. Tridentski koncil trajao je 1962.–1965.
7. Drugi vatikanski koncil zatvorio je Crkvu prema dijalogu.


Aktivnost 17: Radna bilježnica (individualni rad uz zajedničku provjeru, približno 10 minuta)
Učenici će uz pomoć vjeroučitelja rješavati RB, str. 64 (mogu biti i odabrani zadatci po želji).
Aktivnost 18: Formativna provjera (frontalni rad i individualni odgovor, 6 minuta)
Vjeroučitelj će pročitati sedam kratkih pitanja – po jedno za svaku temu. Učenici odgovaraju jednom riječju ili kratkim izrazom; nakon svakoga drugog pitanja jedan učenik ukratko obrazlaže odgovor.
· Koja su braća povezana s glagoljicom i naviještanjem među Slavenima? (Ćiril i Metod.)
· Koje mjesto u 10. stoljeću označava veliku redovničku obnovu? (Cluny.)
· Navedi jedno srednjovjekovno sveučilište ili umjetnički stil iz cjeline. (Bologna / Oxford / gotika.)
· Koja je glavna pouka teme o križarskim ratovima i inkviziciji? (Dobar cilj ne opravdava nasilje i prisilu.)
· Koja godina označava istočni crkveni raskol? (1054.)
· Koji je koncil središnji događaj katoličke obnove u 16. stoljeću? (Tridentski koncil.)
· Kada je održan Drugi vatikanski koncil? (1962.–1965.)
Aktivnost 19: Digitalni zadatci (individualni rad, rad u paru ili rad u skupinama, 10 minuta)
Učenici će riješiti zadatak “Ponovimo” pod ikonom olovke, digitalni udžbenik, str. 44.

klikni ovdje – poveznica

Kod:

[image: QR-kod]

Predstavljanje rezultata.
Nedigitalna alternativa: Vjeroučitelj parovima daje četrnaest kartica: sedam tema i sedam poruka. Učenici pronalaze parove, a zatim ih slažu redom kojim su teme obrađivane.
Rješenje: Slobodni za naviještanje Evanđelja – Evanđelje se naviješta ljudima na razumljiv način. Redovništvo u srednjem vijeku – Molitva, rad i služenje potiču obnovu. Znanost i umjetnost u srednjem vijeku – Škole, sveučilišta i gotika svjedoče kulturnom doprinosu. Križarski ratovi i inkvizicija – Dobar cilj ne opravdava nasilje ni prisilu. Crkveni raskoli – Podjele traže poštovanje, dijalog i nastojanje oko jedinstva. Obnova Crkve – Tridentski koncil i isusovci potiču obnovu, obrazovanje i misije. Drugi vatikanski koncil – Crkva se otvara suvremenom svijetu, dijalogu i ekumenizmu.
Kartice za ispis:
	TEMA
	PORUKA – IZMIJEŠANO

	Slobodni za naviještanje Evanđelja
	Dobar cilj ne opravdava nasilje ni prisilu.

	Redovništvo u srednjem vijeku
	Crkva se otvara suvremenom svijetu, dijalogu i ekumenizmu.

	Znanost i umjetnost u srednjem vijeku
	Molitva, rad i služenje potiču obnovu.

	Križarski ratovi i inkvizicija
	Podjele traže poštovanje, dijalog i nastojanje oko jedinstva.

	Crkveni raskoli
	Evanđelje se naviješta ljudima na razumljiv način.

	Obnova Crkve
	Tridentski koncil i isusovci potiču obnovu, obrazovanje i misije.

	Drugi vatikanski koncil
	Škole, sveučilišta i gotika svjedoče kulturnom doprinosu.


Aktivnost 20: Mikropauza (frontalni rad, 2 minute)
Vjeroučitelj je koristi po želji u bilo kojem trenutku sata kada opadne koncentracija učenika. To može biti vic, zagonetka, pitalica, kratka šetnja po razredu, pokret ili druga pristojna aktivnost nevezana uz vjeronaučno gradivo.
Učenici rade „zrcalo“ bez dodirivanja. U paru jedan učenik polako napravi tri jednostavna pokreta rukama i ramenima, a drugi ih istodobno oponaša kao u zrcalu. Nakon 30 sekundi zamijene uloge. Na znak „STOP“ svi spuste ruke, pogledaju prema ploči i nastavljaju rad.


	III. ZAVRŠNI DIO – IZRAZI (približno 7–10 minuta)


Aktualizacija:
Vjeroučitelj će odabrati dva ili tri pitanja.
· Što nam povijest Crkve pokazuje o odnosu dobra i ljudskih pogrešaka? (Dobro može ostaviti snažan trag, ali ljudske slabosti mogu raniti Crkvu i društvo.)
· Zašto je važno priznati povijesne pogreške, a ne samo isticati uspjehe? (Priznanje pogrešaka pomaže učiti, popravljati i odgovornije djelovati.)
· Koja se riječ iz cjeline posebno odnosi na izgradnju jedinstva među kršćanima danas? (Ekumenizam.)
Sinteza:
Učenici će osmisliti naslov cijele nastavne cjeline u točno sedam riječi. Naslov mora pokazati da su u povijesti prisutni naviještanje, dobro, pogreške i obnova.
Mogući odgovor: „Crkva kroz povijest uči, griješi, obnavlja se.“

	Zaključak vjeroučitelja: Povijest Crkve pokazuje snažno naviještanje Evanđelja, doprinos redovništva, znanosti i umjetnosti, ali i teške ljudske pogreške, nasilje i podjele. Upravo zato obnova, povratak Evanđelju, odgovornost, dijalog i ekumenizam nisu sporedne teme nego trajni poziv Crkvi.


Samovrednovanje:
Učenici će odabrati znak koji najbolje opisuje njihovo razumijevanje cijele nastavne cjeline. Znak mogu pokazati ili ga zadržati za sebe.
[image: ]
Ili:
Digitalno samovrednovanje pod ikonom zvjezdice, digitalni udžbenik, str. 44:

klikni ovdje – poveznica

Kod:

[image: QR-kod]
Domaća zadaća:
Učenici će riješiti, ili dovršiti rješavanje RB, str. 64.

Ili:

Učenici će u bilježnicu nacrtati malu vremensku crtu sa sedam točaka – po jednu za svaku temu cjeline – i uz svaku napisati jednu ključnu riječ.
Izborna domaća zadaća: Učenici će s članom obitelji odabrati jednu staru crkvu, samostan, školu ili povijesnu građevinu koju poznaju te u jednoj rečenici zapisati što nam takva građevina može govoriti o prošlosti.
Završna molitva:
Bože, hvala Ti za dobro koje su kršćani kroz stoljeća činili i za opomene koje nam ostavljaju ljudske pogreške. Daj nam vjernost Evanđelju, poniznost za obraćenje, ljubav prema istini i hrabrost za dijalog. Pomozi nam da iz povijesti učimo i danas gradimo Crkvu koja služi, obnavlja se i traži jedinstvo. Amen.
ili:
Anđele, čuvaru mili…
ili:
Učenici će poslušati pjesmu „Anđele, čuvaru mili…“; 3:36; Autor: Marinko Grubešić; Izvor: YouTube

[image: Anđele čuvaru - Marinko Grubešić]

	PREPORUČENI ODABIR ZA 45 MINUTA



	Dio sata / odabrana aktivnost
	Vrijeme

	Uvod, pregled domaće zadaće, motivacija i najava teme
	7 minuta

	Aktivnost 1: Obrada teksta / sadržaja
	10 minuta

	Aktivnost 2: Radni listić
	15 minuta

	Aktivnost 6: Tko je tko?
	5 minuta

	Aktivnost 16: Zapišimo!
	4 minute

	Aktualizacija, sinteza, samovrednovanje i molitva
	4 minute


Ukupno: 45 minuta. Mikropauza se koristi samo po potrebi; tada se skraćuje predstavljanje skupina ili završna rasprava.
PRILOZI ZA BRZU UPORABU
Prilog 1: Kratka kontrolna lista za vjeroučitelja
□ Mogu li učenici kronološki povezati glavne događaje od evangelizacije Europe do Drugoga vatikanskoga koncila?
□ Mogu li navesti barem dva pozitivna doprinosa Crkve u srednjem vijeku i barem jednu ozbiljnu povijesnu pogrešku?
□ Mogu li objasniti zašto dobar cilj ne opravdava nasilje i prisilu?
□ Mogu li razlikovati istočni raskol, reformaciju i katoličku obnovu?
□ Mogu li povezati Tridentski koncil i isusovce s obnovom Crkve?
□ Mogu li objasniti zašto su obnova, dijalog i ekumenizam važni za Crkvu danas?

MOGU POVEZATI CJELINU

Mogu povezati glavne dogadaje, osobe i poruke od
evangelizacije do Drugoga vatikanskoga koncila.

TREBAM JOS JEDAN PODSJETNIK

Razumijem vecinu, ali trebam ponoviti nekoliko
datuma, osoba ili veza medu dogadajima.

TREBAM DODATNO POJASNJENJE

Trebam joS jedan primjer kako povezati sun€anu i
tamnu stranu povijesti s obnovom Crkve.

